b'\n_START_ARTICLE_\nAdiste Algkool\n_START_PARAGRAPH_\nAdiste Algkool oli algkool P\xc3\xb5lva vallas Himmastes._NEWLINE_Adiste kool asutati 19. sajandi 20. aastatel. P\xc3\xa4rimuste j\xc3\xa4rgi esimene kooli\xc3\xb5petaja Toru Toomas ei osanud lugeda ega kirjutada, vaid \xc3\xbcksnes laulda. Aastatel 1826\xe2\x80\x931830 toimus kool \xc3\xbchel p\xc3\xa4eval n\xc3\xa4dalas talu rehetoas. 1832. aastast oskas kooli\xc3\xb5petaja juba lugeda ja kirjutada, kuid peale testamendi ja lauluraamatu muid \xc3\xb5ppevahedeid ei olnud. Esimene koolimaja ehitati Adistesse 1860. aastal. 1864. aastast hakati \xc3\xb5petama kirjutamist ja rehkendust, \xc3\xbchtlasi v\xc3\xb5eti kasutusele seinatahvel ja kriit. 1874. aastal hakati \xc3\xb5petama maateadust._NEWLINE_20. sajandi esimestel k\xc3\xbcmnenditel oli koolmeistriks Samuel Sabre._NEWLINE_1929. aastast oli Adistes koolmeistriks Albert Ivask, kes aastatel 1930\xe2\x80\x931940 oli Adiste Algkooli direktor. 1930. aastal muudeti Adiste Agkool 6-klassiliseks kooliks. 1931. aastal hakati rajama kooliaeda._NEWLINE_Adiste Algkool suleti 1965. aastal.'